Når du møder begrebet aroma, refererer det til de primære og sekundære aromaer – dvs. aromaer, der er et produkt af de anvendte druetyper og hvordan de er blevet behandlet før og under selve gæringsprocessen. Bouquet, derimod, betyder, at der refereres til vinens tertiære aromaer. Da bouquet er et resultat af vinens modning, kan der går rigtig lang tid – i nogle tilfælde flere år – før en bouquet har udviklet sig. Lidt forsimplet kan man sige, at aromaer typisk kan være dufte som blomster, brombær, kirsebær, urter eller frugt, mens bouquet typisk kan være dufte som svampe, cedertræ, lakrids, læder, ristede mandler, ristede hasselnødder, kaffe, karamel, chokolade eller røg.